Ferid Murati

Gjeneral Lejtnant Roland Kather u lind më 17 maj të vitit 1949 në Bennemuehlen, afër Hannover-it. Ai iu bashkangjit Bundeswehr-it në vitin 1968 si vullnetar në Eutin, Batalioni i 6-të i Blinduar i Zbulimit.

Pas kursit për oficer, emërimit si udhëheqës togu dhe oficer në kuadër të shtabit të përgjithshëm, Kather u emërua komandant kompanie në rradhët e Batalionit të 6-të të Blinduar të Zbulimit në Eutin deri në vitin 1979. Prej vitit 1979 deri në vitin 1981, Kather vijoi kursin për oficerë të stafit në Komandën e Bundeswehr-it dhe Kolegjin Ushtarak në Hamburg (Kursi i 22-të i Stafit të Përgjithshëm), gjë që u shoqërua me emërimin e tij si oficer shtabor në G-4, në Brigadën e 18-të të Blinduar në Neumünster. Prej vitit 1983 deri në vitin 1984, ai vijoi Akademinë e Stafit të Përgjithshëm të Forcave të Armatosura Spanjolle në Madrid. Me t'u kthyer në Gjermani, Kather u emërua Shef i Sektorit në Ministrinë e Mbrojtjes të Shtabit të Armatës, Dega organizative në Bon, e më pastaj në Sektorin e Planifikimit të G-3 në Shtabin Suprem të Forcave të Përbashkëta të NATO-s për Evropë (SHAPE) në Mons, Belgjikë, ku qëndroi deri në vitin 1989.

Prej vitit 1989 deri në vitin 1991, Kather u emërua Komandant i Batalionit të 6-të të Blinduar për Zbulim në Eutin dhe u caktua në kuadër të Ministrisë së Mbrojtjes të Shtabit të Armatës si Shef i Sektorit dhe oficer shtabor i Shefit të Shtabit të Forcave të Armatosura në Bon. Në vitin 1995, ai u emërua Shef i Shtabit i Komandës së Qarkut të III-të Ushtarak, Divizioni i 7-të i Armatosur në Düsseldorf.

Në prill të vitit 1996, Kather u emërua Shef i Shtabit i IFOR-it, kontigjenti gjerman në Trogir, Kroaci, deri në gusht të vitit 1996. Në vitin 1997 ai u bë Zëvendës Komandant i Komandës së Bundeswehr-it dhe Qendrës Operative brenda Ministrisë së Mbrojtjes në Bon. Në vitin 1999, Kather mori përsipër Komandën e Brigadës së 42-të të Blinduar "Brandenburg" në Potsdam. Prej dhjetorit të vitit 1999 deri në qershor të vitit 2000, Kather u emërua Komandant i Brigadës Shumëkombëshe - Jug dhe Komandant i Kontigjentit Gjerman në rajon, në Prizren, Kosovë. Pas caktimit në detyrën e Shefit të Shtabit të Komandës së Forcave të Armatosura Gjermane në Koblenz, në shkurt të vitit 2001, Kather u bë Komandant i Divizionit të 13-të të Mekanizuar të Këmbësorisë në Leipzig, në shtator të vitit 2003. Prej 1 shtatorit 2006 e deri në fund të gushtit 2007, Kather emërohet Komandant i KFOR-it në Prishtinë, Kosovë.

Gjeneral Lejtnant Roland Kather është i martuar me Christiane.

Roland Kather